|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՈՒՂԵՐՁԸ ՈՒՍՈՒՑՉԻ ՕՐՎԱ ԱՌԹԻՎ** |
| Սիրելի՛ ուսուցիչներ. Շնորհավորում եմ ձեզ Ուսուցչի օրվա կապակցությամբ: Այս օրը կոչված է մեծարելու նրանց, ովքեր իրենց ամենօրյա աշխատանքով կերտում են մեր երկրի և համայնքի վաղվա օրը: Մեր գալիքը կլինի այնքան պայծառ, որքան նվիրված ու ջանասեր կլինեն մեր ուսուցիչներն այսօր։ Մեր երկիրն այսօր դժվարին ժամանակներ է ապրում. այս առումով կրկնակի է կարևորվում ուսուցչի դերը, բարձրանում նրա պատասխանատվությունը: Ազգային հեռանկարի տեսանկյունից դժվար է գտնել ավելի բարդ, միաժամանակ ավելի պատվաբեր ու շնորհակալ գործ, քան աշակերտ կրթելու և հասարակության արժանապատիվ անդամ ձևավորելու առաքելություը: Ձեր ամեն փոքր թվացող նվաճում դասասենյակում տասնամյակներ անց դառնալու է մեզանից յուրաքանչյուրի հաջողության գրավականը կյանքում և մասնագիտության մեջ: Սիրելի՛ ուսուցիչներ, կրկին շնորհավորում եմ Ուսուցչի օրվա առթիվ և մաղթում նորանոր ձեռքբերումներ, առողջություն, բարեկեցություն, ամենայն բարիք ձեզ և ձեր ընտանիքներին: |